Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 401/11/6606	Lučenec, 10.4.2013
EEČ : 2-47-45-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.4.2013, spisová značka 3 Pv 401/11/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V dobe od 08.04.2011 do 12.05.2011 v reštaurácii XXXXX ako zamestnanec postupne nezaúčtoval jednotlivé položky predaného reštauračného tovaru, pričom peniaze za predaj tovaru v sume 236,42 € neodviedol svojmu zamestnávateľovi, ponechal si ich a následne dňa 12.05.2011 z pokladne neoprávnene zobral finančnú hotovosť vo výške 241,44 €, ktoré použil pre svoju potrebu, čím XXXXX, nar. XXXXX, trv. bytom XXXXX XXXXX, prechodne XXXXX spôsobil škodu vo výške 477,86 €.

Uznesením prokurátora Okresnej prokuratúry XXXXX zo dňa 9.4.2013, spisová značka 3 Pv 401/11/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 3 Pv 401/11 zo dňa 29.02.2012 s právoplatnosťou od 10.03.2012 bolo trestné stíhanie obv. XXXXX vedené na Obvodnom oddelení PZ v XXXXX, sp.zn. ORP-1381/LC-LC-11 pre prečin sprenevery podľa § 213 ods. 1 Tr. zák. podmienečne zastavené podľa § 216 ods. 1, písm. a/, b/, c/ Tr. por.. Obvinenému bola určená skúšobná doba v trvaní dvanásť mesiacov, ktorá začala plynúť odo dňa právoplatnosti vyššie uvedeného uznesenia. Zároveň mu bolo uložené, aby v priebehu skúšobnej doby uhradil XXXXX škodu vo výške určenej v dohode o náhrade škody podpísanej na Okresnom súde v XXXXX dňa 31.01.2012.

	Po uplynutí skúšobnej doby boli na obvineného vyžiadané správy a to z  Obvodného úradu, odboru všeobecnej vnútornej správy XXXXX a z OO PZ XXXXX. Na základe týchto bolo zistené, že obvinený sa v skúšobnej dobe nedopustil žiadneho priestupku ani trestného činu. Na základe oznámenia Okresného súdu XXXXX, kde sa uskutočnila mediácia a zároveň aj z oznámenia XXXXX, ktorá zastupuje poškodeného XXXXX vyplynulo, že obvinený nahradil poškodenému XXXXX škodu vo výške 206,- € v zmysle uzatvorenej dohody na Okresnom súde v XXXXX dňa 31.01.2012, čím splnil podmienky uložené mu v uznesení o podmienečnom zastavení trestného stíhania.

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vratko Demjanovič
prokurátor